《瑞安县咏怀》
宋代·高选

一经逢圣世，衔诏下神州。
才陋惭无补，官卑得自由。
刑威存抚字，赋役敢诛求。
何日乘公暇，溪山策骑游。

作者简介：高选（一一○七～？），字德举，馀姚（今属浙江）人，翥父。高宗绍兴十八年（一一四八）进士（《绍兴十八年同年小录》）。累官武当军节度推官。事见《菊涧集·原序）。有《江村遗稿》一卷，仅存诗三首。